**ΑΡΧΑΙΑ ΕΛΛΗΝΙΚΑ**

**ΔΕΥΤΕΡΕΥΟΥΣΕΣ ΟΝΟΜΑΤΙΚΕΣ ΠΡΟΤΑΣΕΙΣ**

**1 .Ειδικές προτάσεις**

**Εισάγονται:** α) με το ὅτι (αντικειμενική και υποκειμενική κρίση)

β) με το ὡς (υποκειμενική κρίση)

**Συντακτική θέση** : α) υποκείμενο απρόσωπων ρημάτων ή απρόσωπων εκφράσεων

β) αντικείμενο σε ρήματα λεκτικά (λέγω, φημί, ἀγγέλλω κ.ά), δεικτικά (δείκνυμι), γνωστικά (γιγνώσκω, ἐπίσταμαι, οἶδα, πυνθάνομια, μανθάνω κ.ά), αισθητικά (ὁρῶ, ἀκούω, αἰσθάνομαι κ.ά)

γ) επεξήγηση (σνθ .τοῦτο ταῦτα): η ειδική πρόταση συμπληρώνει την έννοια του ουσιαστικού και τότε χωρίζεται συνήθως με κόμμα από την κύρια πρόταση.

**Εκφέρονται με έγκλιση των προτάσεων κρίσεως** :

1.απλή οριστική (πραγματικό)

2. δυνητική οριστική (μη πραγματικό)

3. δυνητική ευκτική (δυνατό να γίνει στο παρόν ή στο μέλλον)

4. ευκτική του πλάγιου λόγου, όταν εξαρτάται από ιστορικό χρόνο και δηλώνει ταυτόχρονα το πραγματικό σαν υποκειμενική γνώμη.

**Οι φράσεις**: οἶδ’ ὅτι (=το ξέρω, βέβαια), εὖ οἶδ' ὅτι(=το ξέρω καλά, βεβαιότατα), δῆλον ὅτι (=προφανώς) έγιναν στερεότυπες βεβαιωτικές επιρρηματικές εκφράσεις. Βρίσκονται συνήθως στο τέλος της πρότασης.

**2.Ενδοιαστικές προτάσεις**

**Εισάγονται με:** α) μή, σπανίως, ὅπως μή (φόβος μήπως γίνει κάτι ανεπιθύμητο)

 β) μή οὐ (φόβος μήπως δε γίνει κάτι επιθυμητό)

**Εξαρτώνται** από ρήματα που σημαίνουν φόβο (φοβοῦμαι, δέδοικα, δέδια), δισταγμό (προσέχω), προσδοκία ή υποψία (κίνδυνος ἐστί κ.ά).

**Εκφέρονται με:** α) υποτακτική (προσδοκώμενο φόβος)

β) οριστική (φόβος πραγματικός)

γ) δυνητική οριστική (φόβος μη πραγματικός)

δ) ευκτική του πλαγίου λόγου (αν εξαρτάται από ρήμα Ι.Χ και δηλώνεται προσδοκώμενος φόβος σαν υποκειμενική γνώμη)

ε) δυνητική ευκτική (φόβος δυνατός στο παρόν ή στο μέλλον)

**\* Συντακτική θέση:** υποκείμενο, αντικείμενο, επεξήγηση (σνθ .τοῦτο ταῦτα): χωρίζεται συνήθως με κόμμα από την κύρια πρόταση.

**3. Πλάγιες Ερωτηματικές Προτάσεις**

**Εξαρτώνται από ρήματα:** α) απορίας (ἀπορῶ, θαυμάζω)

 β) άγνοιας – γνώσης (γιγνώσκω, ἀγνοῶ)

 γ) αίσθησης

 δ) ερώτησης (ἐρωτῶ)

 ε) φροντίδας – επιμέλειας (ἐπιμέλομαι)

**Εισάγονται με**: α) εἰ, σπανίως ἐάν, ἂν: ολικής άγνοιας, μονομελείς.

β) εἰ-ἤ, εἲτε-εἲτε, πότερον (α)-ἢ : ολικής άγνοιας, διμελής.

γ) ερωτηματικές αντωνυμίες και ερωτηματικά επιρρήματα και με τις αντίστοιχες αναφορικές αντωνυμίες και αναφορικά επιρρήματα (Μερικής άγνοιας)

**Εκφέρονται με** :

1.απλή οριστική (πραγματικό)

2. δυνητική οριστική (μη πραγματικό)

3. δυνητική ευκτική (δυνατό να γίνει στο παρόν ή στο μέλλον)

4. ευκτική του πλάγιου λόγου, όταν εξαρτάται από ιστορικό χρόνο και δηλώνει ταυτόχρονα το πραγματικό σαν υποκειμενική γνώμη.

5. απορηματική υποτακτική (δηλώνουν απορία)

**Συντακτική θέση**: υποκείμενο, αντικείμενο, επεξήγηση (χωρίζεται συνήθως με κόμμα από την κύρια πρόταση).

**ΑΣΚΗΣΕΙΣ**

**Να αναγνωρίσετε στις παρακάτω περιόδους τις ειδικές προτάσεις**

1. Δείκνυμι ὅτι καί πρό ἐμοῦ τοῦτο εἶχε τό φρόνημα ἡ πόλις
2. Οἶδα ὅτι ἕπονται πολλοί
3. Ἠγγέλθη αὐτῷ ὅτι Μέγαρα ἀφέστηκε
4. Κῦρος ἔλεγεν ὅτι ἡ ὁδός ἔσοιτο πρός βασιλέα μέγαν.
5. Ἔλεγεν ὅτι ἕτοιμος εἴη ἠγεῖσθαι
6. Λέγει ὁ κατήγορος ὡς ὑβριστής εἰμί
7. Δῆλον γάρ ἔστι ὅτι νῦν οὐ περί δόξης πολεμοῦσι (ν)
8. Ταῦτα λέγω, ὡς τό παρά πᾶν (=παντελῶς, καθόλου) οὐ νομίζεις θεούς.
9. Ἐγώ δέ οὐκ ἀγνοῶ τούθ’, ὅτι ὑμεῖς ἐν ὀργῇ ποιεῖσθε τούς ὕστατους εἰπόντας περί τῶν πραγμάτων
10. Δείξομεν τοίς βαρβάροις ὅτι δυνάμεθα τούς ἐχθρούς τιμωρεῖσθαι.

**Να αναγνωρίσετε στις παρακάτω περιόδους τις ενδοιαστικές προτάσεις**

1. Ἐφοβήθησαν μή καί ἐπί σφᾶς ὁ στρατός χωρήσῃ
2. Ὀρῶμεν μή Νίκαιας οἲεταί τί λέγειν
3. Κίνδυνος ἐστί μή μεταβάλωνται καί γένωνται μετά τῶν πολεμίων
4. Τόδε ἄδηλον πάντων, μή πολλά σώματα κατατρίψασα ἡ ψυχή τό τελευταῖον αὐτή ἀπολλύηται
5. Φοβοῦμαι μή ἀληθές ἐστίν
6. Νῦν δή φοβούμεθα μή ἀμφοτέρων ἅμα ἠμαρτήκαμεν
7. Ἐγώ δή αὐτό τοῦτο φοβοῦμαι, μή διά τήν ἀπερίαν οὐ δυνηθῶ δηλῶσαι περί τῶν πραγμάτων ὑμῖν
8. Ξενοφῶν ἔδεισε μή κακά γένοιτο τή πόλει
9. Μενέλαον εἶχε τρόμος, μέ τί πάθοιεν Ἀργεῖοι
10. Ἐδεδοίκει μή πολλῷ μᾶλλον αὐτοῦ παρασκευασμένοι ἄν ῆσαν

**Να αναγνωρίσετε στις παρακάτω περιόδους τις πλάγιες ερωτήσεις**

1. Οἱ περσικοί νόμοι ἐπιμελοῦνται ὅπως μή τοιοῦτοι ἔσονται οἱ πολῖται
2. Κῦρος ἤρετο τίς ὁ θόρυβος εἴη
3. Ἐρήσομαι ὅστις ἐστίν ὁ δάσκαλος
4. Οὐκ ἔστιν ὅπως ἡσυχίαν σχήσει Φίλιππος
5. Τοῦτ’ αὐτό ἀπόκριναι, εἰ ἀληθῆ λέγομεν ἡ οὐκ ἀληθῆ
6. Ἐβουλεύοντο πῶς ἄν τήν μάχην συμφορώτατα ποιήσαιντο
7. Ἀλλά φροντίζουσιν τί πότε τοῦτ’ ἐστίν
8. Πυθοίμην ἄν τινά ἄν πότε γνώμιν περί ἐμοῦ εἴχετε
9. Σκοπεῖσθε εἰς τί ποτ’ ἐλπίς ἐστι ταῦτα τελευτῆσαι
10. Βούλει οὖν καί τοῦτο σκεψώμεθα, πότεροι ἤδιον ζῶσι, οἱ ἄρχοντες ἡ οἱ ἀρχόμενοι